Кариев театры 35 юбилей театраль сезонын 30 сентябрьдә ачачак

	Җомга көнне Габдулла Кариев исемендәге Казан татар дәүләт яшь тамашачы театры 35 юбилей театраль сезонын ача. Бу уңайдан театр «Яралу» музыкаль-хореографик перформансы һәм узган сезонның премьерасы булган «Йосыф» спектакле тәкъдим итәчәк.	 Көн дәвамында исә театр бинасы янында аудиогазета яңгырап торачак. Артистлар театр тарихына бәйле иң кызыклы истәлекләре белән бүлешәчәк. Театр фойесында кунаклар өчен фотограф, режиссер, сценарист, драматург Рәмис Нәҗмиевның фотокүргәзмәсе эшләячәк. Күргәзмәдә Габдулла Кариев театры сәхнәсендә төрле елларда уйналган спектакльләрнең фотоларын күрергә мөмкин булачак. 17:30 сәгатьтә театр каршындагы мәйданда «Яралу» музыкаль-хореографик перформансы узачак. 18:30 сәгатьтә Идел буе Болгарында Ислам динен кабул итүнең 1100 еллыгына багышланган «Йосыф» спектаклен тәкъдим итәчәк.      
	---	
Кариев театры

	№ --- | 26.09.2022	


